Държавен вестник, бр. 6, 2006 г., стр. 94

С Т Р .  94
Д Ъ Р Ж А В Е Н   В Е С Т Н И К
Б Р О Й  6
4.2.8. Планинските вълни (MTW) се считат за:
а) силни, ако се съпровождат с нисходящ по-
ток със скорост от 3,0 m/s (600 ft/min) или повече
и/или се наблюдава или прогнозира силна турбу-
лентност;
б) умерени, ако се съпровождат с нисходящ
поток със скорост от 1,75 m/s до 3,0 m/s (350—600ft/
min) или повече и/или се наблюдава или прогнози-
ра умерена турбулентност.
4.2.9. В сведенията SIGMET с ориентировъчна
прогноза за вулканична пепел се включват до че-
тири нива.
5. Изисквания към летищните предупреждения
5.1. Формат и разпространение на летищните
предупреждения
5.1.1. Летищните предупреждения се издават в
съответствие с образеца от табл.  4.2 при поисква-
не от авиационните оператори или летищните
служби и се разпространяват до заинтересованите
страни в съответствие с местните договорености.
5.1.2. В съответствие табл.  4.2 летищните пре-
дупреждения се издават във връзка с реално
или очаквано възникване на едно или няколко от
следните явления:
—тропически циклон (включва се в случаите,
когато се очаква средната 10-минутна скорост на
приземния вятър на летището да е 63 km/h (34
възела) или повече;
—гръмотевична буря;
—град;
—сняг (включително очаквано или паднало
количество сняг);
—преохладен валеж;
—скреж или слана;
—пясъчна буря;
—прашна буря;
—издигащ се пясък или прах;
—силен приземен вятър и пориви;
—шквал;
—вулканична пепел;
—други явления, локално съгласувани.
5.1.3. Използването на допълнителен текст към
съкращенията от табл.  4.2 се свежда до минимум.
Допълнителната информация е във вид на явен
текст със съкращения при използване на утвърде-
ни от ИКАО съкращения и числени стойности. При
отсъствие на утвърдени от ИКАО съкращения се
използва явен текст на английски език.
5.2. Количествени критерии за летищните пре-
дупреждения
5.2.1. В случаите, при които за издаване на ле-
тищните предупреждения са необходими количест-
вени критерии, те се съгласуват между летищната
метеорологична служба и потребителите на тази
информация.
6. Изисквания към предупрежденията за срез на
вятъра
6.1. Определяне на срез на вятъра
6.1.1. Сведения за наличие на срез на вятъра се
получават с помощта на:
а) наземни уреди за дистанционно измерване—
например метеорологичен радар;
б) система от ветромери или датчици за наля-
гане, разположени в такъв ред, че да позволяват
непрекъснатото следене на отделна писта или
писти и свързаните с тях траектории за излитане
и подход за кацане;
в) доклад от ВС на етапа на набор или подход за
кацане съгласно глава четвърта от наредбата.
г) друга метеорологична информация, напри-
мер от подходящи датчици, разположени на съ-
ществуващи мачти или кули в околностите на ле-
тището или близки възвишения.
6.1.2. Срезът на вятъра като правило се наблю-
дава в комбинация със следните метеорологични
явления:
—гръмотевични бури, микропориви, фуниевид-
ни облаци (торнадо и воден смерч) и фронтални
пориви;
—фронтални повърхности;
—силен приземен вятър, съчетан с местната
топография;
—фронт на морски бриз;
—планински вълни (включително ротори на
малки височини в района на летището);
—ниски температурни инверсии.
6.2. Формат и разпространение на предупреж-
денията за срез на вятъра
Предупрежденията за срез на вятъра се включ-
ват като допълнителна информация и в локалните
редовни и специални сведения и в сведенията в
кодова форма METAR/SPECI в съответствие с
табл. 1.2 и 1.3 от приложение № 1.
6.2.1. Предупрежденията за срез на вятъра се
издават във вид на явен текст със съкращения
съгласно табл.  4.3 и се разпространяват в съответ-
ствие с договореностите между органите за ОВД и
съответните ползватели. При наличие на  автома-
тизирани наземни уреди за дистанционно измер-
ване по т. 6.1.1, букви “а” и “б” данните от измер-
ванията се разпространяват непосредствено от уре-
дите.
6.2.2. Когато се наблюдават микропориви, док-
ладвани от екипаж на ВС или определени от на-
земното оборудване или с дистанционна апарату-
ра, предупреждението за срез на вятъра включва
конкретно позоваване на микропориви.
6.2.3. Когато за подготовка на предупреждение
за срез на вятъра се използва информация от на-
земно оборудване или от дистанционна апаратура,
в предупреждението се указват при възможност
конкретните участъци на пистата за излитане и
кацане и разстоянието по траекториите за излита-
не или за подхода за кацане в съответствие с дого-
вореностите между ДП “РВД” и заинтересованите
оператори.
6.2.4. В случая, когато доклад от ВС се използва
за изготвяне на предупреждение за срез на вятъра
или за потвърждение на по-рано издадено предуп-
реждение, съответният доклад от ВС, включител-
но типа на това ВС, се включва в предупреждени-
ето без изменение.
6.2.5. Използването на текст, допълнителен към
съкращенията от табл.  4.3, се свежда до минимум.
Допълнителната информация е във вид на явен
текст със съкращения при използване на утвърде-
ни от ИКАО съкращения и числени стойности. При
отсъствие на утвърдени от ИКАО съкращения се
използва открит текст на английски език.